**ΚΟΙΝΗ ΑΝΑΚΟΙΝΩΣΗ ΤΗΣ ΔΙΕΥΘΥΝΣΗΣ ΑΛΛΟΔΑΠΩΝ & ΜΕΤΑΝΑΣΤΕΥΣΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 2/4/2021**

**ΠΑΡΑΤΕΙΝΕΤΑΙ ΑΥΤΟΔΙΚΑΙΩΣ Η ΙΣΧΥΣ ΤΩΝ ΑΔΕΙΩΝ ΔΙΑΜΟΝΗΣ και των**

**ΒΕΒΑΙΩΣΕΩΝ ΚΑΤΑΘΕΣΗΣ ως 31-12-2021 ΦΕΚ 1223/Τ.Β/30-03-2021με:**

*Αναγραφόμενη λήξη ισχύος από 1-1-2020 ως 31-7-2020 και παράταση ως 31-3-2021*

*Αναγραφόμενη λήξη ισχύος από 1-8-2020 ως 31-3-2021 και παράταση +8 μήνες επιπλέον*

*Αναγραφόμενη λήξη ισχύος από 1-4-2021 ως 30-12-2021*

Ο λόγος παράτασης των εν λόγω αδειών και βεβαιώσεων έγκειται στους περιορισμούς που επιβάλλει η πανδημία στην λειτουργία των Διευθύνσεων Αλλοδαπών και Μετανάστευσης των Αποκεντρωμένων Διοικήσεων της χώρας, καθώς και στην ανάγκη ομαλής μετάβασης στη ψηφιακή εποχή και κατ’ επέκταση αποσυμφόρηση της Υπηρεσίας.

**Επισημαίνεται ότι:**

 ***1****. Εξακολουθούν να ισχύουν οι ανακοινώσεις μας για τον τρόπο προγραμματισμού ραντεβού καθώς και για τις κατηγορίες που εξυπηρετούνται και ειδικότερα:*

**Α**. Η ΔΑΜ και τα Τμήματά της υλοποιούν κανονικά τα προγραμματισμένα ραντεβού των εξής περιπτώσεων:

 • **ΧΟΡΗΓΗΣΗΣ ΑΔΕΙΑΣ ΔΙΑΜΟΝΗΣ**, *δηλαδή αιτημάτων των οποίων οι δικαιούχοι κατάθεσης έχουν εισέλθει με θεώρηση εισόδου ή ελεύθερο τρίμηνο*

**• ΧΟΡΗΓΗΣΗΣ ΑΔΕΙΑΣ ΔΙΑΜΟΝΗΣ ΣΕ ΑΝΗΛΙΚΑ ΤΕΚΝΑ ΓΕΝΝΗΜΕΝΑ ΣΤΗΝ ΕΛΛΑΔΑ**

• **ΑΝΑΝΕΩΣΗΣ ΑΔΕΙΑΣ ΔΙΑΜΟΝΗΣ ΕΠΕΝΔΥΤΩΝ ΚΑΙ ΧΟΡΗΓΗΣΗΣ/ΑΝΑΝΕΩΣΗΣ ΤΩΝ ΜΕΛΩΝ ΟΙΚΟΓΕΝΕΙΑΣ ΤΩΝ ΕΠΕΝΔΥΤΩΝ**

**• ΑΝΑΝΕΩΣΗΣ ΑΔΕΙΑΣ ΔΙΑΜΟΝΗΣ ΜΕΛΩΝ ΟΙΚΟΓΕΝΕΙΑΣ ΕΛΛΗΝΑ Ή ΠΟΛΙΤΗ Ε.Ε**., *εφ’ όσον συντρέχει αποδεδειγμένα λόγος επείγοντος χαρακτήρα οποίος συνδέεται είτε με λόγους υγείας είτε με σοβαρές επαγγελματικές ή άλλες υποχρεώσεις του αιτούντος ή του συντηρούντος που καθιστούν την κατάθεση της αίτησης άμεσα επιβεβλημένη*.

• **ΑΝΑΝΕΩΣΗΣ ΑΔΕΙΑΣ ΔΙΑΜΟΝΗΣ** *ληγμένων αδειών διαμονής που έχουν τον περιορισμό της κατάθεσης εντός μηνός μετά την επίδοση*

• **ΕΠΑΝΕΚΔΟΣΕΩΝ** *λόγω απώλειας ή κλοπής*.

• **ΕΠΙΔΟΣΗΣ ΑΠΟΡΡΙΠΤΙΚΩΝ ΑΠΟΦΑΣΕΩΝ ΕΠΕΙΓΟΥΣΕΣ ΠΕΡΙΠΤΩΣΕΙΣ**

 **-***Γίνονται δεκτές καταθέσεις για ανανέωση άδειας διαμονής μόνον στην περίπτωση που καλείται ο ενδιαφερόμενος να μεταβεί στο εξωτερικό για λόγους υγείας με προγραμματισμένο ιατρικό ραντεβού.*

***Β****. Προγραμματίζονται και Υλοποιούνται ραντεβού για έκδοση/ανανέωση Ειδικής Βεβαίωσης Νόμιμης Διαμονής (ΕΒΝΔ)*

***2****. Σύμφωνα με την ανακοίνωση του Υπουργείου Μετανάστευσης & Ασύλου, οι καταθέσεις αιτημάτων των ΕΞΑΙΡΕΤΙΚΩΝ ΛΟΓΩΝ θα γίνεται από 15-4-2021 αποκλειστικά με ψηφιακό τρόπο, μέσω των ηλεκτρονικών υπηρεσιών του Υπουργείου Μετανάστευσης και Ασύλου.*

Παρακολουθείτε τις ανακοινώσεις των ιστοσελίδων:

[**http://www.apdattikis.gov**](http://www.apdattikis.gov)**. gr https://migration.gov.gr**